Diari Oficial de la Generalitat Valenciana


Sumari del DOGV 4060, del 08-08-2001 (2001/6999)

RESOLUCIÓ de 26 de juny de 2001, del director general d'Arquitectura i Habitatge, de renovació d'acreditació de laboratori Prodein Proyectos de Ingeniería, SL, d'assajos per al control de qualitat de l'edificació amb la referència 07029ST01.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4060

Data del DOGV
:   08-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6999


Data del document
:   26-06-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * reglamentació de la construcció
    * indústria de la construcció

RESOLUCIÓ de 26 de juny de 2001, del director general d'Arquitectura i Habitatge, de renovació d'acreditació de laboratori Prodein Proyectos de Ingeniería, SL, d'assajos per al control de qualitat de l'edificació amb la referència 07029ST01. [2001/6999]
  
El senyor Luis Marijuan Vega, en nom i representació del laboratori d'assajos Prodein Proyectos de Ingeniería, SL, sol·licita la renovació d'acreditació d'un laboratori d'assajos en l'àrea de presa de mostres inalterades, assajos i proves in situ de sòls (ST), de conformitat amb el Decret 173/1989, de 24 de novembre, del Consell de la Generalitat Valenciana.
  
L'expedient de renovació d'acreditació s'ha tramitat de conformitat amb el Reial Decret 1230/1989, de 13 d'octubre, i l'Ordre 5065, de 15 de febrer de 1990, del Ministeri d'Obres Públiques i Urbanisme i consta en aquest que s'han complert tots els requisits reglamentats.
  
En virtut d'això, a proposta de la Divisió de Qualitat en l'Edificació, aquesta Direcció General resol:
  
Primer: renovar l'acreditació al laboratori Prodein Proyectos de Ingeniería, SL, amb domicili social en el carrer Almirall Cadarso, núm. 15 de València, en l'àrea de presa de mostres inalterades, assajos i prova ?in situ- de sòls (ST), amb la referencia 07029ST01.
  
Segon: la present acreditació tindrà validesa en l'àmbit de la Comunitat Valenciana per un període de cinc anys, comptadors a partir de la data de la present resolució, i queda supeditada al compliment de les condicions establertes en el Decret 173/89, de 24 de febrer, del Consell de la Generalitat Valenciana, l'Ordre de 15 de febrer de 1990, del Ministeri d'Obres Públiques i Urbanisme, i el Reial Decret 1230/89, de 13 d'octubre, i en particular les indicades expressament en l'article 2n de les disposicions reguladores, de l'esmentat Reial Decret.
  
Tercer: les inspeccions periòdiques, per a la verificació del compliment de les condicions de l'acreditació durant el període dels cinc anys, les realitzaran els laboratoris de les Seccions de Control de Qualitat de la Direcció General d'Arquitectura i Habitatge.
  
Les despeses ocasionades pel seguiment de l'acreditació hauran de ser satisfetes pel laboratori peticionari d'acord amb la Llei 12/1997, de 23 de desembre, de Taxes de la Generalitat Valenciana.
  
Quart: qualsevol variació en les condicions que serviren de base per a l'acreditació del laboratori haurà de ser comunicada a aquesta Direcció General en el moment en què es produïsca.
  
Cinqué: la present resolució es comunicarà a la Direcció General de l'Habitatge, l'Arquitectura i l'Urbanisme del Ministeri de Foment, per a la seua inscripció en el Registre
  
General de Laboratoris d'Assajos Acreditats sota la referència 07029ST01.
  
Contra aquesta resolució, que no posa fi a la via administrativa, es pot interposar recurs d'alçada davant del conseller d'Obres Públiques, Urbanisme i Transportes, en el termini d'un mes comptador des de la seua notificació, d'acord amb el que estableix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la llei 4/99.
  
La present resolució es publicarà en el Diari Oficial de la Generalitat Valenciana, per a coneixement general
  
València, 26 de juny de 2001.- El director general d'Arquitectura i Habitatge: José Mª García Zarco.